
Изх. №……………………………………………………..
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Кандидатстване на Община Златоград, Община Мадан и Община Неделино – членове на Регионално сдружение за управление на отпадъците за регион Мадан, пред Предприятието за управление на дейностите за опазване на околната среда (ПУДООС) за отпускане на средства под формата на безвъзмездна финансова помощ за изпълнение на проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград, съвместно с Община Мадан и Община Неделено – членове на Регионално сдружение за управление на отпадъците за регион Мадан са разработили проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“, с който имат намерение да кандидатстват за отпускане на средства под формата на безвъзмездна финансова помощ пред Предприятието за управление на дейностите за опазване на околната среда (ПУДООС) в размер на 2 130 273,60 лева с ДДС. Крайният срок за кандидатстване е до 05.01.2024 г.
По реда на Раздел VI от Вътрешните правила от дейността на ПУДООС е необходимо Общински съвет Златоград да  вземе решение за кандидатстване пред ПУДООС за финансиране на проекта. 

Предвид гореизложеното предлагам на Общински съвет Златоград следният проект на 

РЕШЕНИЕ

На основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация (ЗМСМА) и чл.60, ал.1 от Административно процесуалния кодекс (АПК) с цел реализация на проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“, Общински съвет Златоград,
РЕШИ
I. Дава съгласие Община Златоград, съвместно с Община Мадан и Община Неделено – членове на Регионално сдружение за управление на отпадъците за регион Мадан, да депозират заявление за отпускане на безвъзмездна финансова помощ пред Предприятието за управление на дейностите по опазване на околната среда (ПУДООС) в размер на 2 130 273,60 лева с ДДС, с която ще бъде реализиран проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“.
II. Дава съгласие да бъде допуснато предварително изпълнение на настоящото решение на основание чл.60, ал.1 от Административно процесуалния кодекс (АПК).
Мотиви: С оглед защита на особено важни обществени интереси, свързани с възможността за реализирането на проект „Изпълнение на инженеринг (проектиране, авторски надзор и строителство) на обект/строеж: „Нова клетка за отпадъци в Регионално депо за твърди битови отпадъци, гр. Мадан, обслужващо общините Мадан, Златоград и Неделино“ и с оглед крайния срок за кандидатстване за отпускане на средства под формата на безвъзмездна финансова помощ от Предприятието за управление на дейностите по опазване на околната среда (ПУДООС), до  05.01.2024 г. е необходимо предварително изпълнение на решението.

                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

